भारतीय जनता पार्टी
भारतीय जनता पार्टी का मूल श्यामाप्रसाद मुखर्जी द्वारा १९५१(1951) में निर्मित भारतीय जनसंघ है। १९७७(1977) में आपातकाल की समाप्ति के बाद जनता पार्टी के निर्माण हेतु जनसंघ अन्य दलों के साथ विलय हो गया। इससे १९७७ में पदस्थ कांग्रेस पार्टी को १९७७ के आम चुनावों में हराना सम्भव हुआ। तीन वर्षों तक सरकार चलाने के बाद १९८०(1980) में जनता पार्टी विघटित हो गई और पूर्व जनसंघ के पदचिह्नों को पुनर्संयोजित करते हुये भारतीय जनता पार्टी का निर्माण किया गया। यद्यपि शुरुआत में पार्टी असफल रही और 1984 के आम चुनावों में केवल दो लोकसभा सीटें जीतने में सफल रही।( इसका बड़ा कारण १९८४ में इंदिरा गांधी की हत्या के कारण उनके बेटे राजीव गांधी को सहानुभूति की लहर थी) इसके बाद राम जन्मभूमि आंदोलन ने पार्टी को ताकत दी। कुछ राज्यों में चुनाव जीतते हुये और राष्ट्रीय चुनावों में अच्छा प्रदर्शन करते हुये १९९६ में पार्टी भारतीय संसद में सबसे बड़े दल के रूप में उभरी। इसे सरकार बनाने के लिए आमंत्रित किया गया जो १३ दिन चली।
भारतीय जनता युवा मोर्चा
भारतीय जनता युवा मोर्चा भारतीय जनता पार्टी (भाजपा) की युवा शाखा है। इसकी स्थापना १९७८ में हुई थी. कलराज मिश्र भारतीय जनता युवा मोर्चा के पहले राष्ट्रीय अध्यक्ष थे। भारतीय जनता युवा मोर्चा में राष्ट्रीय अध्यक्ष उसके सर्वोच्च प्रतिनिधि है। निर्णय लेने का अधिकार राष्ट्रीय कार्यकारिणी के पास है, जिसमें देश भर के वरिष्ठ नेता शामिल है। अभिजात मिश्रा और सौरभ चौधरी इनको 2016 मे राष्ट्रीय महामंत्री नियुक्त किया गया है। राज्य स्तर के संगठन की भी यही संरचना है, वहां संगठन का मुखिया अध्यक्ष होता है।  कार्यकर्ता आधारित राजनैतिक दल भाजपा के कई बड़े नेता उसके इस युवा संगठन से प्राप्त हुए है, जैसे राजनाथ सिंह, प्रमोद महाजन, शिवराज सिंह चौहान आदि।  वर्ष 2008 में, युवा मोचा ने केरल में बेरोजगारी और आतंकवाद के खिलाफ अभियान चलाया, जिसमें कहा गया कि भारत की कम्युनिस्ट पार्टी (मार्क्सवादी) राज्य सरकार आतंकवाद पर नरम रुख रखती है।